CELEX: 32018D1688
Language: da
Date: 2018-11-07 00:00:00
Title: Kommissionens gennemførelsesafgørelse (EU) 2018/1688 af 7. november 2018 om indrømmelse af undtagelser for Slovakiet for så vidt angår indberetning af statistikker i henhold til Europa-Parlamentets og Rådets forordning (EF) nr. 1099/2008 om energistatistik (meddelt under nummer C(2018) 7304) (EØS-relevant tekst.)

9.11.2018   
               
               
                  DA
               
               
                  Den Europæiske Unions Tidende
               
               
                  L 279/38
               
            
         KOMMISSIONENS GENNEMFØRELSESAFGØRELSE (EU) 2018/1688
         af 7. november 2018
         om indrømmelse af undtagelser for Slovakiet for så vidt angår indberetning af statistikker i henhold til Europa-Parlamentets og Rådets forordning (EF) nr. 1099/2008 om energistatistik
         
            
               (meddelt under nummer C(2018) 7304)
            
         
         (Kun den slovakiske udgave er autentisk)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1099/2008 af 22. oktober 2008 om energistatistik (1), særlig artikel 5, stk. 4, og artikel 10, stk. 2, og
         ud fra følgende betragtninger:
         
                     (1)
                  
                  
                     Slovakiet har anmodet om at opnå undtagelser fra forpligtelsen til at indberette de nationale statistikker, der er omhandlet i artikel 4 i forordning (EF) nr. 1099/2008, til Kommissionen (Eurostat). Denne anmodning vedrørte indberetning af statistikker om den vedvarende del af industriaffald og omgivende varme.
                  
               
                     (2)
                  
                  
                     De af Slovakiet forelagte oplysninger bekræfter, at indsamlingen af sådanne statistikker ville medføre for stor en byrde for respondenterne i denne medlemsstat, især fordi det er nødvendigt at tilpasse de nye klassificeringer og udvikle en ny metodologi i de nationale statistikker for at mindske den byrde for respondenterne, der er forbundet med indsamling og udarbejdelse af de krævede data. Der bør derfor indrømmes undtagelser.
                  
               
                     (3)
                  
                  
                     Foranstaltningerne i denne afgørelse er i overensstemmelse med udtalelse fra Udvalget for det Europæiske Statistiske System —
                  
               VEDTAGET DENNE AFGØRELSE:
         
            Artikel 1
            Slovakiet indrømmes følgende undtagelser fra bestemmelserne i forordning (EF) nr. 1099/2008:
            
                        a)
                     
                     
                        fremlæggelse af resultater for referenceåret 2017 for punkt 5.2.11.6 i bilag B om statistikker om vedvarende energi
                     
                  
                        b)
                     
                     
                        fremlæggelse af resultater for referenceårene 2017, 2018 og 2019 for punkt 5.2.3, 5.2.6, 5.2.8.1, 5.2.8.2 og 5.2.8.5 i bilag B om statistikker om vedvarende energi (omfatter alle aggregater af de produkter, der er defineret i punkt 3.5.8.1.7 »Den vedvarende del af industriaffald« og punkt 3.5.9 »Omgivende varme« i bilag A).
                     
                  
         
            Artikel 2
            Denne afgørelse er rettet til Den Slovakiske Republik.
         
         
            Udfærdiget i Bruxelles, den 7. november 2018.
            
               
                  På Kommissionens vegne
               
               Marianne THYSSEN
               
                  Medlem af Kommissionen
               
            
         
         
            (1)  EUT L 304 af 14.11.2008, s. 1.